E je
tornade la tension intes relazions diplomatichis jenfri Romanie e
Ongjarie e al centri dal contindi e va dilunc a jessi la gruesse
comunitât di lenghe ongjarese de Transilvanie. Cun di fat al è
propit ta cheste aree che e vîf la maiorance dal milion e mieç di
magjârs de Romanie, une comunitât che e rapresente plui o mancul il
7% de popolazion totâl. A saborâ i contrascj cheste volte al è
stât l’intervent di Gábor Vona, president dal partît ongjarês
di estreme diestre Jobbik, che intant di un cjamp pe zoventût
magjare in Romanie al à declarât che par sigurâ la autonomie de
comunitât ongjarese de Transilvanie al sarès pront a jentrâ in
conflit cu la Romanie. Il president rumen Traian Basescu al à cussì
acusât la Ongjarie di doprâ politichis pes minorancis che a
incressin la instabilitât di chê part di Europe, intant che il
ministri pai forescj rumen al à domandât al guvier di Budapest di
dissociâsi des peraulis di Vona. Plui di cualchi osservadôr
internazionâl però al calcole che chescj scuintris verbâi jenfri
autoritâts ongjaresis e rumenis a coventin plui che altri par
slontanâ la atenzion dai citadins dai problemis reâi dai doi paîs.
Ce che al reste, dut câs, e je une clime di difidence cuant che no
di dinei dai dirits des minorancis.
Font:
Balkan Insight, 13/08/13
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn bos_Latn